Mesófilo (organismo)

Para o tecido das follas das plantas ver mesofilo.

En bioloxía e en ecoloxía un organismo mesófilo é un ser vivo que vive en condicións medias dun factor ecolóxico, sobre todo referido á humidade e á temperatura.mesófilo, -a no Digalego. 

O termo aplícase sobre todo aos microorganismos.

 Etimoloxía 
O termo está formado pola unión dos elementos meso- e -filo.

O primeiro deriva do grego antigo μέσος mésos, "o que está no medio", "intermedio", e o segundo está tirado do grego antigo φίλος phílos, "amigo".

 Microorganismos 
Os microorganismos mesófilos viven a unhas temperaturas entre os 25 e 45 °C, con temperaturas óptimas de crecemento entre os 30 e os 39 °C.IUPAC Gold Book, "mesophiles" en IUPAC Gold Book.Joanne M. Willey, Linda Sherwood & Christopher J. Woolverton (2008): Prescott, Harley, and Klein's Microbiology. Nova York: McGraw-Hill Higher Education. ISBN 978-0-0711-0231-5.

Os mesófilos son os microorganismos máis abundantes. Viven a maiores temperaturas que os psicrófilos, adaptados ao frío, e que os termófilos e hipertermófilos, adaptados a altas temperaturas.

Os mesófilos viven en ambientes moi diversos, como a maioría dos solos, augas doces e mariñas, augas residuais, sobre plantas e no corpo dos animais. A temperatura óptima de moitos mesófilos patóxenos ou comensais para os humanos é de 37 °C, que está próxima á temperatura corporal humana.

Moitos mesófilos son útiles na industria, como os que se utilizan na elaboración de produtos lácteos. fermentados (bacterias) e cervexa e viño (lévedos).

Fixéronse estudos xenómicos e computacionais para clasificar as bacterias en mesófilas e termófilas segundo o contido GC do seu xenoma.Hao Zheng & Hongwei Wu  (2010): "Gene-centric association analysis for the correlation between the guanine-cytosine content levels and temperature range conditions of prokaryotic species". BMC Bioinformatics 11 (Suppl 11): 7.

 Vexetais 
O termo mesófilo aplícase ás plantas que se desenvolven a temperaturas e sobre todo, en condicións de humidade, de tipo medio, nin baixas nin altas.

 Notas 

 Véxase tamén 
 Bibliografía 
 Font Quer, P. (1993): Diccionario e botánica. Barcelona: Editorial Labor, S. A. ISBN 84-3350-078-3.

 Outros artigos 
 Termófilo
 Dixestión anaerobia

 Ligazóns externas 
 mesophile na Enciclopedia Británica.

Categoría:Microbioloxía
Categoría:Termos biolóxicos
Categoría:Termos botánicos